Kiinantuonensiipi

Kiinantuonensiipi s. 17 (Bhutanitis thaidina) on Kiinan lounaisosissa tavattava harvinainen päiväperhonen. Se kuuluu CITES-sopimuksen II liitteen lajeihin, muttei kuitenkaan ole IUCN-luokitukseltaan uhanalainen.http://www.iucnredlist.org/apps/redlist/details/2798/0z

Jonkin aikaa omina lajeinaan pidetyt Bhutanitis yulongensis (vuorituonensiipi) ja ﻿Bhutanitis nigrilima (kulotuonensiipi) on nyttemmin yhdistetty kiinantuonensiiven alalajeiksi.[﻿http://www.insects-online.de/frames/papilio.htm  Hauser, CL., de Jong, R., Lamas, G., Robbins, R.K., Smith, C., and Vane-Wright, R.I. (2005). Papilionidae – revised GloBIS/GART species checklist (2nd draft)]

 Koko ja ulkonäkö 
Muiden suvun lajien tapaan kiinantuonensiipi on yleissävyltään mustanruskea perhonen. Etusiivet ovat leveät, tummanruskeat ja niiden poikki kulkee rivi kellertäviä poikkiviiruja. Takasiivet ovat tyvestä kapeat ja ulospäin levenevät. Siiven tyviosa on etusiiven tapainen, mutta kärkiosassa on kapea ja melko tasalevyinen oranssinpunainen alue, joka rajoittuu mustaan diskaalijuovaan. Juovan alueella on kolme vaaleansinistä silmätäplää ja siiven reunassa neljä pientä oranssia kuunsirpin muotoista täplää. Takasiiven kärjessä on kolme pitkää kannusta, joista ensimmäinen on pisin ja levenee kärkeä kohti selvästi lusikkamaiseksi. Siipiväli on 8,0–8,2 mm.CITES Identification Guide - Butterflies CITES-09 ISBN 0-660-61562-2

 Levinneisyys ja lentoaika 
Lajin levinneisyyttä ei tunneta tarkoin. Se on ilmeisesti melko laaja, mutta rajoittunee kokonaan Kiinaan. Lajia on tavattu paikoitellen Yunnanista, Sichuanista, Shaanxista sekä Tiibetistä.﻿N. Mark Collins & Michael G. Morris: Threatened Swallowtail Butterflies of the World: The Iucn Red Data Book 1985.  s.193–194

 Elinympäristö ja elintavat 
Lajin elintapoja ei tunneta. Se lienee paikoittainen ja useimmiten yksilöitä on kerrottu löydetyn vaikeapääsyisiltä alueilta. Kaupan olleista yksilöistä ei ole yleensä ollut saatavilla riittävän tarkkoja löytöpaikkatietoja.

Perhosia tiedetään pyydystetyn kansainvälisille markkinoille keräilijöiden tarpeisiin.

 Ravintokasvi 
Toukka elää luultavasti piippuköynnöksillä (Aristolochia).

 Lähteet 

 Aiheesta muualla 
 lepidoptera.pro 
 kuvia  

Luokka:Ritariperhoset